b'\n_START_ARTICLE_\nRimantas Astrauskas (1954)\n_START_PARAGRAPH_\nRimantas Astrauskas (g. 1954 m. baland\xc5\xbeio 9 d. Kaune) \xe2\x80\x93 lietuvi\xc5\xb3 etnomuzikologas, humanitarini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1978 m. baig\xc4\x97 Lietuvos konservatorij\xc4\x85, J. \xc4\x8ciurlionyt\xc4\x97s klas\xc4\x99. 1993 m. humanitarini\xc5\xb3 moksl\xc5\xb3 daktaras. 1996 m. sta\xc5\xbeavo Oksfordo universitete (Did\xc5\xbeioji Britanija)._NEWLINE_1978\xe2\x80\x931988 m. Lietuvos radijo ir televizijos komiteto muzikos laid\xc5\xb3 redaktorius. Nuo 1989 m. Lietuvos muzikos ir teatro akademijos d\xc4\x97stytojas, 1995\xe2\x80\x932001 m. Etnomuzikologijos katedros ved\xc4\x97jas; 1994 m. docentas._NEWLINE_Nuo 1992 m. Tarptautin\xc4\x97s liaudies meno organizacijos narys, nuo 1994 m. prezidiumo narys, nuo 1993 m. Europos etnomuzikolog\xc5\xb3 seminaro, nuo 1995 m. Tarptautin\xc4\x97s tradicin\xc4\x97s muzikos tarybos narys. Etnin\xc4\x97s kult\xc5\xabros globos tarybos pirmininkas nuo 2000 m.\n_START_SECTION_\nMokslin\xc4\x97 veikla\n_START_PARAGRAPH_\nSurinko apie 3000 lietuvi\xc5\xb3 muzikinio folkloro k\xc5\xabrini\xc5\xb3. Tiria lietuvi\xc5\xb3 ir gretim\xc5\xb3 taut\xc5\xb3 kalendorini\xc5\xb3 dain\xc5\xb3 melodik\xc4\x85, intonacij\xc5\xb3 semantik\xc4\x85, etnomuzikologijos istorij\xc4\x85 ir tyrimo metodologij\xc4\x85.'